Priekšlikums Padomes lēmums par Kopienas nostāju attiecībā uz dalību CARIFORUM un EK Padomdevējā komitejā, kas paredzēta Ekonomisko partnerattiecību nolīgumā starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, un par tādu organizāciju pārstāvju izraudzīšanos, kuras atrodas EK pusē /* COM/2009/0097 galīgā redakcija */





[pic] | EIROPAS KOPIENU KOMISIJA | Briselē, 3.3.2009 COM(2009) 97 galīgā redakcija Priekšlikums PADOMES LĒMUMS par Kopienas nostāju attiecībā uz dalību CARIFORUM un EK Padomdevējā komitejā, kas paredzēta Ekonomisko partnerattiecību nolīgumā starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, un par tādu organizāciju pārstāvju izraudzīšanos, kuras atrodas EK pusē (iesniegusi Komisija) PASKAIDROJUMA RAKSTS Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, parakstīja 2008. gada 15. oktobrī, un to provizoriski piemēro no 2008. gada 29. decembra. Nolīguma 5. pantā paredzēts, ka uzraudzība ir viens no galvenajiem ar nolīgumu izveidoto un uz ilgtspējīgu attīstību vērsto partnerattiecību elementiem. Turklāt institucionālajā nodaļā ir iekļauti īpaši noteikumi par uzraudzību, tādējādi veicinot tās efektīvu īstenošanu. Īpaši svarīgs uzdevums būs CARIFORUM un EK Padomdevējai komitejai, kuras izveide paredzēta nolīguma 232. pantā. Padomei ir jāpieņem lēmums par EK dalību Padomdevējā komitejā, lai nodrošinātu plašu visu ieinteresēto personu pārstāvību. Tāpēc Eiropas Ekonomikas un sociālo lietu komiteja (EESLK) ir gatava izraudzīties Eiropas pārstāvjus dalībai CARIFORUM un EK Padomdevējā komitejā un nodrošināt minētās komitejas sekretariāta darbu, ņemot vērā ievērojamo pieredzi līdzīga veida apvienotu struktūru koordinēšanā un ievērojot to, ka EESLK jau risina regulāru dialogu ar partneriem ĀKK valstīs. Priekšlikums PADOMES LĒMUMS par Kopienas nostāju attiecībā uz dalību CARIFORUM un EK Padomdevējā komitejā, kas paredzēta Ekonomisko partnerattiecību nolīgumā starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, un par tādu organizāciju pārstāvju izraudzīšanos, kuras atrodas EK pusē EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu, ņemot vērā Komisijas priekšlikumu[1], pēc apspriešanās ar Eiropas Ekonomikas un sociālo lietu komiteju, tā kā: (1) Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses[2], parakstīja 2008. gada 15. oktobrī, un to provizoriski piemēro no 2008. gada 29. decembra. (2) Nolīguma 232. panta 2. punktā paredzēts, ka Apvienotā padome pieņem lēmumu par dalību CARIFORUM un EK Padomdevējā komitejā, lai nodrošinātu plašu visu ieinteresēto personu pārstāvību. (3) Ir ļoti svarīgi ātri izveidot nolīgumā paredzētās institūcijas, īpaši CARIFORUM un EK Padomdevēja komiteju, ņemot vērā tās uzdevumu, uzraugot nolīguma īstenošanu. (4) Jāizveido iekšēja Kopienas procedūra, lai izraudzītos to organizāciju pārstāvjus, kuras atrodas EK pusē. (5) Tāpēc Eiropas Ekonomikas un sociālo lietu komiteja ir gatava palīdzēt noteikt un izraudzīties Eiropas pilsoniskās sabiedrības organizāciju pārstāvjus un sākotnēji nodrošināt Padomdevējas komitejas sekretariāta darbu, IR NOLĒMUSI ŠĀDI. 1. pants Šā lēmuma pielikumā (turpmāk “pielikums”) iekļautais Apvienotās padomes lēmuma projekts ir Kopienas nostājas pamatā attiecībā uz lēmumu, ko pieņem ar nolīgumu izveidotā Apvienotā padome, par CARIFORUM un EK Padomdevējas komitejas (turpmāk “komiteja”) pastāvīgo locekļu izraudzīšanos, kā paredzēts Ekonomisko partnerattiecību nolīgumā starp CARIFORUM valstīm, no vienas puses, un Eiropas Kopienu un tās dalībvalstīm, no otras puses. 2. pants 1. Apspriežoties ar Komisiju, Eiropas Ekonomikas un sociālo lietu komiteja ierosina pielikuma 1. panta 1. punkta a) apakšpunktā minēto Eiropas organizāciju pārstāvjus apstiprināšanai, ko veic CARIFORUM un EK Tirdzniecības un attīstības komiteja. 2. Eiropas Ekonomikas un sociālo lietu komitejai uzdod izveidot pielikuma 1. panta 1. punkta b) un c) apakšpunktā minēto organizāciju sarakstus. To veic, plaši publicējot uzaicinājumu izteikt ieinteresētību par iekļaušanu šādā sarakstā. Atsaucoties uz šādu uzaicinājumu, visas ieinteresētās organizācijas apraksta, kā tās izpilda pielikuma 1. pantā izklāstītās prasības. Sarakstos var iekļaut visas organizācijas, kas atbilst minētā noteikuma prasībām par iekļaušanu. Sarakstos iekļautās organizācijas īpaši tiks informētas par komitejas darbu. 3. Uzaicinājumā izteikt ieinteresētību organizācijas tiek aicinātas izteikt ieinteresētību par viena pārstāvja izvirzīšanu, kas būs komitejas pastāvīgais loceklis. Pēc tam sarakstos iekļautās organizācijas tiks aicinātas atbalstīt lielākais divas ieinteresētību izteikušo pastāvīgo pārstāvju kandidatūras darbam komitejā. EK puse ierosina CARIFORUM un EK Tirdzniecības un attīstības komitejai kā pastāvīgos locekļus 1. panta 1. punkta b) un c) apakšpunkta kategorijās iekļaut tos pārstāvjus, kuri saņēmuši vislielāko atbalstu. 4. Uzaicinājums izteikt ieinteresētību kļūt par komitejas pastāvīgajiem locekļiem jāpublicē četrus mēnešus, pirms beidzas komitejas locekļu pilnvaras. Atlasē tāpat jāievēro 3. punktā minētās procedūras. Briselē, […] Padomes vārdā — priekšsēdētājs […] PIELIKUMS . LĒMUMS Nr. …/2009, KO PIEŅEM APVIENOTĀ PADOME, kas izveidota ar Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tās dalībvalstīm, no otras puses, par dalību CARIFORUM un EK Padomdevējā komitejā CARIFORUM UN EK APVIENOTĀ PADOME, ņemot vērā Ekonomisko partnerattiecību nolīgumu starp CARIFORUM valstīm, no vienas puses, un Eiropas Kopienu un tas dalībvalstīm, no otras puses, (turpmāk “nolīgums”), kas parakstīts Bridžtaunā, Barbadosā, 2008. gada 15. oktobrī, un jo īpaši tā 232. panta 2. punktu, tā kā: ņemot vērā nolīguma 1. pantā izklāstītos mērķus un 5. pantā paredzēto apņemšanos to uzraudzīt, ir nekavējoties jāizveido CARIFORUM un EK Padomdevēja komiteja, IR NOLĒMUSI ŠĀDI. 1. pants 1. CARIFORUM un EK Padomdevējā komitejā (turpmāk “komiteja”) piedalās [..] pilsoniskās sabiedrības organizāciju pastāvīgie locekļi, pārstāvot [..] organizācijas, kuras atrodas CARIFORUM valstīs, un pārstāvot [..] organizācijas, kuras atrodas EK pusē. Katrā no šīm abām grupām ir vismaz divi pārstāvji no organizācijām, kuras attiecīgi pārstāv: a) sociālos un ekonomiskos partnerus, b) akadēmisko sabiedrību un c) citas nevalstiskas organizācijas, tostarp attīstības un vides organizācijas. Pastāvīgo locekļu pilnvaru termiņš ir divi gadi. Jānodrošina attiecīgās speciālās zināšanas un plaša ģeogrāfiskā un nozaru pārstāvība. 2. Šā lēmuma vajadzībām pilsoniskās sabiedrības organizācijas ir apvienības, fondi un citas privātas struktūras, kuru darbība ir vērsta nevis uz peļņas gūšanu, bet gan uz starptautiska mērķa sasniegšanu un kuras var nodrošināt ekspertu zināšanas vai konsultēt jautājumos, uz kuriem attiecas šis nolīgums, vai kuras pārstāv svarīgus sabiedriskās domas elementus saistībā ar jautājumiem, uz ko attiecas nolīgums. Šo prasību var neievērot attiecībā uz akadēmiskām iestādēm, kurām ir īpašas speciālas zināšanas par jautājumiem, uz kuriem attiecas nolīgums. 3. Uzskata, ka organizācija atrodas CARIFORUM valstu vai EK puses teritorijā, ja šīs organizācijas juridiskā adrese, galvenā vadība un kontrole ir attiecīgi CARIFORUM valstu vai EK puses teritorijā. 2. pants CARIFORUM un EK Tirdzniecības un attīstības komiteja nekavējoties apspriež un apstiprina, kā arī atjaunina to pastāvīgo locekļu sarakstu, kurus attiecīgi ir ierosinājušas CARIFORUM valstis un EK puse. 3. pants CARIFORUM un EK Padomdevējas komitejas sanāksmes novērotāju statusā var apmeklēt visas organizācijas, kas atbilst 1. pantā minētajām prasībām. Tomēr tikai pastāvīgie locekļi var saņemt finanšu atbalstu par pienākumu pildīšanu komitejā. 4. pants Eiropas Ekonomikas un sociālo lietu komiteja veic komitejas sekretariāta pienākumus sākotnējā periodā, kas beidzas 2010. gada 31. decembrī. Šādu periodu automātiski atjaunina, ja vien puses vai Eiropas Ekonomikas un sociālo lietu komiteja neiebilst, iepriekš par to laicīgi paziņojot. 5. pants Finansēšanas noteikumus paredz CARIFORUM un EK Tirdzniecības un attīstības komiteja. 6. pants Šis lēmums stājas spēkā [..]. [Vietas nosaukums], 2009. gada [..] [1] OV [2] OV L 289, 30.10.2008., 3. lpp.